Farge,+skrift+og+bevegelse

Et budskap kan forsterkes ved hjelp av //farge, form, lyd eller bevegelige bilder//. //Power Point// har god støtte for dette. Du kan for eksempel sette ditt personlige preg på din presentasjon ved å velge // bakgrunnsfarger, tekstfarge, skrifttype og stil //. Du kan //animere bildeobjekt og tekst// og du kan legge inn //overganger mellom lysbildene// og //stille inn automatisk lysbildefremvisning//. Du kan også gjøre presentasjonen mer levende for ditt publikum ved å //legge inn lydeffekter eller musikk//. Og hvorfor ikke spille inn din egen fortellerstemme og legge den inn?

Som du forstår så har //Power Point// mange muligheter.

I //Power Point// kan du når som helst endre farge og skrifttype i presentasjonen din. I dette eksempelet skal vi se på hvordan du kan bruke Power Point sine egne //utformingssmaler// – eller //Temaer//.  For å se hvilke //Temaer// som er tilgjengelig, **//velger du fanen Utforming og Temaer//**. Hvis du nå //holder pekeren over et tema//, kan du med en gang se hvordan ditt aktuelle lysbilde vil se ut om du velger det temaet. Når du klikker på et tema, påvirker det alle bildene i presentasjonen.
 * Utformingsmaler **



Uansett om du velger //en utformingsmal// eller ikke bør du tenke på hvilken uttrykksform som passer best til din presentasjon. Innhold og målgruppe er viktig her. Og ikke minst i hvilken sammenheng du skal vise presentasjonen.

Det er ikke alltid at du finner //en utformingsmal// som passer til innholdet i presentasjonen din. Da kan du selv tilpasse sidene i presentasjonen med valgfri bakgrunnsfarge, tekstfarge og størrelse. Her har du mange muligheter. **//Velg Utforming//** og **//Bakgrunnsstiler//**. Når du så holder pekeren over de ulike //bakgrunnsstilene//, ser du hvordan det aktuelle lysbildet vil se ut.
 * Bakgrunnsfarge**



Som med //Tema// så velges automatisk den valgte bakgrunnsstilen til samtlige lysbilder i presentasjonen. Hvis du bare vil bruke bakgrunnen til det valgte lysbildet, **//høyreklikk på den ønskede bakgrunnen//** og **//velg Bruk på valgte lysbilder//**.

Det er viktig at du tenker på lesbarhet når du velger fargekombinasjoner. Svart på hvitt gir den beste lesbarheten. Svart tekst på gul bakgrunn gir bedre kontrast enn svart tekst på blå bakgrunn.



Du kan når som helst //endre skrifttype (font)//, størrelse eller farge på dine tekster. //Power Point 2010// har //skrifttypen Calibri som standard//, noe som fungerer godt i de fleste tilfelle. Velger du en av //Power Point sine utformingsmaler// er skrifttype og størrelse valgt på forhånd. For å endre skrifttype, **//markerer du teksten//** og **//velger skrifttype under fanen Hjem//**.
 * Skrifttyper **



Vil du endre skriftfargen, **//klikker du på symbolet for skriftfarge//** (den rødunderstrekne A:en). Ønsker du flere formateringsmuligheter kan du **//klikke på den lille pilen nederst i høyre hjørne//** under //Skrift i fanen Hjem//.



//Velg skrifttype og fargekombinasjoner som gir god lesbarhet//. Du bør helst ikke bruke flere enn to skrifttyper. Unngå for mange skriftstørrelser også. //Groteske skrifttyper// som //Arial//, //Calibri// og //Verdana// gir den beste lesbarheten. //Antikvaskrifter// med seriffer som //Times New Roman//, gir dårlig lesbarhet på skjerm. //Se mer om lesbarhet under Word//.



Ved enkelte tilfelle kan det være en fordel å vise bildeobjekter eller tekst i en spesiell rekkefølge. I //Power Point// kan du velge blant mange ulike //animasjoner// og tilpasse de etter egen smak. I dette enkle eksempelet skal vi vise hvordan du kan animere en tekst og et bilde.
 * Enkle animeringer**

Vi tar utgangspunkt i dette lysarket;
 * Animere tekst**



**//Velg fanen Animasjoner//**. **//Marker tekstruten//** og **//velg Legg til animasjon//**. Her har vi en mengde ulike animasjoner å velge mellom. **//V i velger Fly inn //** under //Inngang//.



Det finnes en mengde ulike alternativer. Prøv deg fram og test ut de ulike alternativene. For å se //hvordan animasjonen vil se ut//, **//velger du Forhåndsvisning//**.



Legg merke til at du her //kan krysse av for Automatisk forhåndsvisning//.

Hvis du **//velger Animasjonsrute//** under //Animasjoner//, vil du //til høyre få opp en oversikt over dine animasjoner//. Her kan du //justere animasjonen, spille den av// og //eventuelt fjerne den.//



Når du har bestemt deg for hvilken animasjon du skal bruke, kan du stille inn hvordan den skal starte under //Tidsberegning//. Du kan bestemme //fra hvilken side// den skal komme og //hvor fort den skal gå// over skjermen. Hvis du selv vil styre når den skal starte, **//velg Start ved klikk//**.



På samme måten som du animerer tekst, kan du animere et bilde. Du kan starte animasjonen enten ved at du klikker med musmarkøren eller den starter automatisk under presentasjonen. **//Marker bildet//** og **//velg som tidligere fanen Animasjoner//**. **//Velg så en egnet effekt//**. Hvis du nå har krysset av for automatisk forhåndsvisning, så vil du se hvordan den valgte effekten virker. Prøv deg fram med de ulike effektene.
 * Animere bilde **

 Ved å **//velge Animasjonsrute//** eller **//klikke på den lille pilen under Effektalternativer//**, kan du nå gå inn og justere den valgte animasjonen. Ved å **//velge Alternativer for effekt//**, kan du //legge inn lyd//, //justere hva som skal skje etter at animasjonen har blitt vist// og //Tidsberegning//.



//Kopier animering// er en praktisk funksjon hvis du ønsker //samme animeringseffekt på flere objekter//. **//Marker tekst//** – eller **//bildet med animasjonseffekt//** og **//klikk på Kopier animering//**. Når du senere klikker på et annet objekt vil denne //automatisk få den samme animasjonseffekten// som den første. Det er spesielt praktisk hvis du har kombinert en mengde effekter på det samme objektet.
 * Kopier animering**